കെ.എസ്.ആര്.ടി.സി കെട്ടിടം ബലപ്പെടുത്തല് ബസുകള് പെരുവഴിയിേലക്ക് കോഴിക്കോട്: മദ്രാസ് ഐ.ഐ.ടിയുടെ നിര്ദേശാനുസരണം കോഴിക്കോട് കെ.എസ്.ആര്.ടി.സിയുടെ ബലക്ഷയം പരിഹരിച്ചാല് പുനഃപ്രവേശനം പാട്ടക്കരാര് സ്ഥാപനമായ അലിഫ് ബില്ഡേഴ്സിന് മാത്രം. കെട്ടിടം ശക്തിപ്പെടുത്തല് പ്രവൃത്തിക്കായി ബസ്സ്റ്റാന്റ് മാറ്റുന്നതോടൊപ്പം അലിബ് ബില്ഡേഴ്സ്, മറ്റ് വാണിജ്യ സ്ഥാപനങ്ങള് എന്നിവയെ ഒഴിപ്പിക്കും. പ്രവൃത്തി പൂര്ത്തിയായാല് അലിഫ് ബില്ഡേഴ്സിനെ മാത്രം പുനഃപ്രവേശനിപ്പിക്കണമെന്നാണ് ഗതാഗത വകുപ്പ് മന്ത്രി ആന്റണി രാജുവിെന്റ അധ്യക്ഷതയില് ചേര്ന്ന യോഗത്തിലെ തീരുമാനം.നിലവില് അഞ്ചു കിയോസ്കുകള് കെ.ടി.ഡി.എഫ്.സി നേരിട്ട് വാടകക്ക് നല്കിയിട്ടുണ്ട്. ബലക്ഷയപ്രശ്നത്തിെന്റ മറവില് ഇവരെ പുറത്താക്കും. മാത്രമല്ല, കെ.എസ്.ആര്.ടി.സി ബസുകളെ സ്റ്റാന്റില് പുനഃപ്രവേശിപ്പിക്കുന്നതു സംബന്ധിച്ച് യോഗതീരുമാനത്തിെന്റ മിനുട്സില് വ്യക്തതയില്ല. കെ.എസ്.ആര്.ടി.സി ബസ്സ്റ്റാന്ഡ് പുതിയ ബസ്സ്റ്റാന്ഡിലേക്കും മറ്റ് സൗകര്യപ്രദമായ സ്ഥലങ്ങളിലേക്കും അടിയന്തരമായി പുനഃക്രമീകരിക്കാന് കലക്ടര്ക്ക് നിര്ദേശമുണ്ട്. ബലക്ഷയപ്രശ്നത്തിെന്റ പേരില് കെ.എസ്.ആര്.ടി.സി ബസ്സ്റ്റാന്ഡ് എന്നന്നേക്കുമായി ഇവിടെനിന്ന് പുറത്തായേക്കുമെന്ന അഭ്യൂഹങ്ങളും ആരോപണങ്ങളും ഉയരുന്നതിനിടെയാണ് ഗതാഗതമന്ത്രിയുടെ അധ്യക്ഷതയില് ചേര്ന്ന യോഗത്തിെന്റ മിനുട്സ് പുറത്തിറങ്ങിയത്. ബസ്സ്റ്റാന്ഡിലെ തൂണുകള് ബലപ്പെടുത്തലിെന്റ ഭാഗമായി ഇനിയും വണ്ണം കൂട്ടിയാല് ബസ്ബേയിലേക്ക് ബസുകള്ക്ക് തീരെ പ്രവേശിക്കാനാവാത്ത സാഹചര്യം വരും. നിലവില് 40 ബസുകള്ക്ക് നിര്ത്താവുന്ന സൗകര്യമേ ഇവിടെയുള്ളൂ. തൂണുകളുടെ വണ്ണം കൂടിയാല് ഇത്രയും ബസുകള്ക്ക് ഇവിടെ സൗകര്യമുണ്ടാവില്ല.സൗകര്യക്കുറവിെന്റ പേരില് ബസ്സ്റ്റാന്റ് എന്നന്നേക്കുമായി ഇവിടെ ഇല്ലാതാവുമെന്നാണ് കെ.എസ്.ആര്.ടി. തൊഴിലാളി സംഘടനകളുടെ ആശങ്ക.സി.ഐ.ടി.യു പോലും ഈ ആശങ്ക ഉന്നയിക്കുന്നുണ്ട്. ബലപ്പെടുത്തല് പ്രവൃത്തികള് പൂര്ത്തിയായാല് വാണിജ്യകാര്യങ്ങള്ക്കായി എത്രയുംവേഗം പാട്ടക്കരാറുകാരായ അലിഫ് ബില്ഡേഴ്സിന് തുറന്നുകൊടുക്കണമെന്നാണ് ഗതാഗതമന്ത്രിയുടെ അധ്യക്ഷതയില് ചേര്ന്ന യോഗത്തിെന്റ മിനുട്സ് വ്യക്തമാക്കുന്നത്. മദ്രാസ് ഐ.ഐ.ടിയുടെ റിേപ്പാര്ട്ട് അനുസരിച്ച് അവര് ശിപാര്ശ ചെയ്യുന്ന കറാരുകാരെ കൊണ്ടു മാത്രമേ ബലപ്പെടുത്തല് നിര്മാണപ്രവൃത്തി നടത്താവൂ എന്നാണ് തീരുമാനം. ഐ.ഐ.ടിയുടെ നിരീക്ഷണങ്ങള് വിജിലന്സിനും കൈമാറണം. ഐ.ഐ.ടി കണ്ടെത്തിയിട്ടുള്ള ബേസ്മെന്റ് ഒന്ന്, രണ്ട് നിലകളിലെ തൂണുകളുടെയും സ്ലാബുകളുടെയും ദുര്ബലാവസ്ഥ പരിഹരിച്ചശേഷമേ കെട്ടിടത്തിെന്റ ടവറുകളിെല പ്രവൃത്തി നടത്തൂ. അടര്ന്നു വീഴാന് തുടങ്ങിയ കെട്ടിടം പൊളിച്ചു തുടങ്ങികോഴിക്കോട്: മാവൂര് റോഡില് കെ.എസ്.ആര്.ടി.സി ബസ് സ്റ്റാന്ഡിന് ബലക്ഷയമുണ്ടെന്ന റിപ്പോര്ട്ട് വിവാദമായിരിക്കെ തൊട്ടടുത്ത് മറ്റൊരു കൂറ്റന് കെട്ടിടത്തിെന്റ പൊളി തുടങ്ങി. പണി കഴിഞ്ഞ് ഏതാനും കൊല്ലത്തിനകം പൊളിഞ്ഞുവീഴാന് തുടങ്ങിയ പുതിയറയിലെ അഞ്ചുനില സഹകരണ ഭവന് കെട്ടിടമാണ് പൊളിക്കാന് തുടങ്ങിയത്. കെട്ടിടം ഉടന് പൊളിച്ച് മാറ്റണമെന്ന് കഴിഞ്ഞ കൊല്ലം കലക്ടര് ഉത്തരവിട്ടിരുന്നു. 1994ല് കോടിയോളം ചെലവിട്ട് പണിത കെട്ടിടം 2010ല് തന്നെ അടര്ന്നുവീഴാന് തുടങ്ങിയതോടെ സഹകരണ ഭവന് ഓഫിസുകള് താല്ക്കാലിക ഷെഡില് പ്രവര്ത്തിച്ചു വരുകയാണ്. ജില്ലയിലെ മുഴുവന് സഹകരണ കാര്യങ്ങളും കൈകാര്യം ചെയ്യുന്ന ഓഫിസിന് പണിത കെട്ടിടത്തിനാണ് ദുര്യോഗം. സഹകരണ ഓഡിറ്റ് ജോയന്റ് ഡയറക്ടര്, താലൂക്ക് സഹകരണ സംഘം അസി.രജിസ്ട്രാര്, താലൂക്ക് സഹകരണ സംഘം അസി.ഡയറക്ടര് എന്നീ ഓഫിസുകളാണ് താല്ക്കാലിക ഷെഡില് പ്രവര്ത്തിക്കുന്നത്. കെട്ടിടം ഒന്നായി നിലംപൊത്തിയാല് താല്ക്കാലിക ഷെഡില് ജോലി നോക്കുന്ന 200 ഓളം ജീവനക്കാരുടെ ജീവന് തന്നെ അപകടത്തിലാവുമെന്ന മുന്നറിയിപ്പിനെ തുടര്ന്നാണ് നടപടി. അപകടാവസ്ഥയിലാണെന്ന പരാതിയില് നഗരസഭ എക്സിക്യൂടിവ് എന്ജിനീയര് കെട്ടിടം പരിശോധിച്ച് ഏതു നിമിഷവും തകരാവുന്ന സ്ഥിതിയിലാണെന്ന് റിപ്പോര്ട്ട് നല്കിയിരുന്നു. കെട്ടിടം അണ്ഫിറ്റായി പരിഗണിച്ച് ഉടന് പൊളിക്കാന് നടപടി വേണമെന്നും റിേപ്പാര്ട്ടില് പറഞ്ഞിരുന്നു. കെട്ടിടത്തിെന്റ എല്ലാ നിലയിലെയും സ്ലാബ് തകര്ന്നതായി പൊളിച്ചുമാറ്റാന് നിര്ദേശിച്ചുള്ള കലക്ടറുടെ ഉത്തരവില് പറയുന്നു. ജില്ല ദുരന്ത നിവാരണ കമ്മിറ്റി ചെയര്മാന് കൂടിയായ കലക്ടര് 2005ലെ ദുരന്ത നിവാരണ നിയമ പ്രകാരം പുറപ്പെടുവിച്ച ഉത്തരവിെന്റ ഭാഗമായാണ് പൊളി. സഹകരണ സംഘം ജോയന്റ് രജിസ്ട്രാര് കെട്ടിടം പൊളിച്ചുമാറ്റി കോര്പറേഷന് സൂപ്രണ്ടിങ് എന്ജിനീയര്ക്ക് റിപ്പോര്ട്ട് നല്കണമെന്നാണ് നിര്ദേശം.